Brüsszel, 07.10.2004

COM(2004) 638 final

2004/0225 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

az egyes veszélyes anyagok és készítmények (karcinogén, mutagén és teratogén – c/m/r besorolású anyagok) forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv huszonkilencedik alkalommal történő módosításáról

(a Bizottság előterjesztése)

INDOKLÁS

1. BEVEZETÉS ÉS TARTALOM

Az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK irányelv tizennegyedik módosításáról szóló 94/60/EK európai parlamenti és tanácsi irányelv[1] bevezetett egy, a 76/769/EGK irányelv I. mellékletének függelékében 1. vagy 2. kategóriájú karcinogén, mutagén vagy teratogén (c/m/r) besorolást kapott anyagokról készített listát. A 76/769/EGK irányelv I. mellékletének 29., 30. és 31. pontja előírja, hogy ezeket az anyagokat nem szabad a lakosság számára forgalomba kerülő anyagokban és készítményekben felhasználni. Ezek olyan anyagok, amelyeket a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv[2] I. melléklete korábban karcinogén, mutagén vagy teratogén (c/m/r) anyagokként sorolt be. A 67/548/EGK irányelv I. mellékletét a technikai fejlődéshez történő hozzáigazítás céljából rendszeresen frissítik.

A 94/60/EK irányelv továbbá azt is biztosítja, hogy a Bizottság a 67/548/EGK tanácsi irányelv I. mellékletének a műszaki fejlődéshez történő hozzáigazítása kihirdetése után legfeljebb hat hónappal benyújtja az Európai Parlamentnek és a Tanácsnak irányelv-javaslatát az újonnan a karcinogén 1. vagy 2. kategóriába, mutagén 1. vagy 2. kategóriába és a reprodukciót károsító 1. vagy 2. kategóriába sorolt anyagok szabályozásához a 76/769/EGK irányelv I. melléklete függelékének naprakésszé tétele céljából.

A 67/548/EGK tanácsi irányelvnek a műszaki fejlődéshez huszonkilencedik alkalommal történő hozzáigazításáról szóló, 2004. április 29-i 2004/73/EK bizottsági irányelv[3] és különösen annak I. melléklete 146, az 1. karcinogénkategóriába újonnan besorolt anyagot tartalmazó tételt, 21, a 2. karcinogénkategóriába újonnan besorolt anyagot tartalmazó tételt, 152, a 2. mutagénkategóriába újonnan besorolt anyagot tartalmazó tételt és 24, a 2. teratogénkategóriába újonnan besorolt anyagot tartalmazó tételt vezetett be a 67/548/EGK irányelv I. mellékletébe. Javasolt a 76/769/EGK irányelv I. mellékletének függelékét naprakésszé tenni, hogy ezáltal a 67/548/EGK irányelv keretén belül újonnan besorolt anyagok szabályozhatóvá váljanak.

E huszonkilencedik hozzáigazítás a 76/769/EGK irányelv I. mellékletének függelékébe 346, a 2004/73/EK bizottsági irányelv alapján újonnan besorolt vagy átsorolt tételt vezet be. E 346 tétel közül azonban 304 olyan anyagokat tartalmaz, amelyeket már korábban a lakosság számára forgalomba hozatali tilalom alá vontak, mivel már korábban 1. vagy 2. kategóriájú c/m/r besorolást kaptak . Ennélfogva e tételek közül csak 42 jelöl olyan anyagot, amelyet elsőként vonnak a 76/769/EGK irányelv I. mellékletének 29., 30. és 31. pontja által biztosított, a lakosság számára történő forgalomba hozatalra vonatkozó tilalom alá.

A 146, az 1. karcinogénkategóriába újonnan besorolt anyagot tartalmazó tétel között 145 jelöl olyan anyagot, amelyet korábban már besoroltak a 2. karcinogénkategóriába. Következésképpen a 2. karcinogénkategóriára vonatkozó listát megfelelően módosítani kell.

Továbbá a 76/769/EGK irányelv I. mellékletének függelékében található néhány tételt módosítani kell, hogy a „Megjegyzések” oszlop tartalma naprakész legyen. Ez a frissítés négy, az 1. karcinogénkategóriába besorolt anyagot tartalmazó tételt, 36, 2. karcinogénkategóriába besorolt anyagot tartalmazó tételt, hat, 2. mutagénkategóriába besorolt anyagot tartalmazó tételt, két, 1. teratogénkategóriába besorolt anyagot tartalmazó tételt és három, 2. teratogénkategóriába besorolt anyagot tartalmazó tételt érint.

2. A JAVASLAT IGAZOLÁSA ÉS A SZUBSZIDIARITÁS FIGYELEMBEVÉTELE

Melyek a javaslatnak a közösségi kötelezettségeket érintő célkitűzései?

A közegészségügyi fellépések keretében az Európai Parlament és a Tanács elfogadott egy, a rák elleni küzdelemre irányuló cselekvési tervet (646/1996/EK[4] és 1786/2002/EK határozat[5]). Ebben az összefüggésben a Közösség elkötelezte magát az elkerülhető megbetegedések, az idő előtti elhalálozás és a tevékenységet korlátozó rokkantság számának csökkentése érdekében az egészség elősegítése és javítása, a betegségek megelőzése, valamint az egészségre ható potenciális veszélyek elhárítása mellett. Annak következtében, hogy az 1. vagy 2. kategóriába besorolt karcinogén, mutagén és teratogén anyagok fogyasztók általi felhasználását nem lehet ellenőrizni, a biztonságot csak a c/m/r/ tartalmú anyagok és készítmények forgalomba helyezését korlátozó szabályozás útján lehet garantálni.

A 94/60/EK irányelv elfogadását követően a Bizottságot felkérték, hogy készítsen javaslatot az újonnan az 1. és 2. kategóriába sorolt c/m/r anyagoknak a lakosság általi használatának korlátozásáról szóló irányelvekre.

A javaslat célja a a belső piac megóvása. Amennyiben a tagállamok a veszélyes anyagok és készítmények – beleértve a c/m/r anyagokat és készítményeket is – forgalmazását és használatát korlátozó, nemzeti rendelkezéseket fogadnak el, a tagállamok jogszabályai közötti különbségek miatt a kereskedelemben akadályok fognak felmerülni. E javaslat célja, hogy a belső piac működési feltételeit az egészség védelmének és a fogyasztói biztonságnak az érdekében fejlessze.

A kezdeményezések a kizárólagos közösségi vagy a megosztott hatáskörből erednek?

A belső piacnak a veszélyes anyagoktól és készítményektől való védelmére irányuló fellépés a Közösség kizárólagos hatáskörébe tartozik. Ezt a hatáskört a 76/769/EGK tanácsi irányelv létesítette.

Milyen fellépések lehetősége áll a Közösség rendelkezésére?

Az egyetlen lehetséges fellépés a 76/769/EGK iránymutatás – huszonkilencedik – módosítására tett javaslat előterjesztése, amely harmonizált szabályokat biztosít az 1. és 2. kategóriába sorolt c/m/r anyagok használatára vonatkozóan azáltal, hogy az ilyen, c/m/r-t tartalmazó anyagoknak és készítményeknek a lakosság számára történő forgalomba hozatalát korlátozza.

Egységes szabályokra van szükség? Nem elégséges a tagállamok által végrehajtandó célkitűzéseket megállapítani?

A javasolt huszonkilencedik módosítás egységes szabályokat állapít meg az újonnan az 1. és 2. kategóriába sorolt c/m/r anyagok használatára vonatkozóan, amelyek szabályok korlátozzák az ilyen, c/m/r-t tartalmazó anyagoknak és készítményeknek a lakosság számára történő forgalomba hozatalát. Ezáltal a jogszabály magas szinten garantálja az egészség védelmét és a fogyasztói biztonságot. A javasolt huszonkilencedik módosítás az egyetlen lehetőség e célkitűzések megvalósítására. A célkitűzések nem bizonyulnának elégségesnek.

3. A JAVASLAT INDOKLÁSA

A javasolt huszonkilencedik módosítás oly módon szabályozná a 67/548/EGK irányelvnek a műszaki fejlődéshez történő huszonkilencedik hozzáigazításában a c/m/r 1. vagy 2. kategóriába újonnan besorolt vagy átsorolt anyagokat, hogy azzal a céllal vezeti be őket a 76/769/EGK irányelv I. mellékletének függelékébe, hogy felhasználásukat a lakosság számára forgalomba hozott anyagokban és készítményekben korlátozza.

4. KÖLTSÉGEK ÉS ELŐNYÖK

4.1. Költségek

A 67/548/EGK irányelvnek a műszaki fejlődéshez történő huszonkilencedik hozzáigazításában újonnan az 1. vagy 2. kategóriába besorolt karcinogén, mutagén és teratogén anyagokat illetően a költségek az ezen anyagok korlátozott lakossági használata miatt várhatóan alacsonyak lesznek. A rendelkezésre álló információ szerint ezen újonnan besorolt c/m/r anyagok nagy többségét alapanyagként, szintetizálásnál organikus segédanyagként vagy különleges professzionális alkalmazásoknál használják fel.

Továbbá a javasolt huszonkilencedik módosításban felsorolt legtöbb anyag már korábban a lakosság számára történő forgalomba hozatal korlátozása alá került, mivel előzőleg már 1. vagy 2. kategóriájú c/m/r anyagként besorolták őket és most csak újraosztályozták vagy új megjegyzéseket fűztek hozzájuk. Gyakorlatilag a 346 újonnan besorolt anyagot tartalmazó tétel közül csak 42 jelöl olyan anyagot, amely a lakosság számára történő forgalomba hozatalra vonatkozó új korlátozások alá tartozik.

Ez a javaslat költséghatékony, hiszen anélkül biztosítja a fogyasztók egészségenek hatékonyabb védelmét, hogy különösebb gazdasági hatással és állások elvesztésével járna, amennyiben e veszélyes anyagok lakosság általi használata korlátozás alá kerül.

4.2. Előnyök

A 42, karcinogén, mutagén vagy teratogén anyagokat tartalmazó, újonnan besorolt tételt illetően a a lakosság számára történő forgalomba hozatalra vonatkozó javasolt korlátozás biztosítani fogja, hogy az 1. vagy 2. kategóriájú karcinogén, mutagén vagy teratogén anyagokat ne használják fel a lakosság számára forgalmazott anyagokban és készítményekben. A javaslat azzal az előnnyel jár, hogy fokozott szinten valósítja meg a fogyasztók védelmét.

5. ARÁNYOSSÁG

A 94/60/EGK irányelv biztosítja, hogy az újonnan besorolt 1. vagy 2. kategóriájú karcinogén, mutagén vagy teratogén anyagokat szabályzó irányelvre vonatkozó bizottsági javaslat figyelembe veszi mind az újonnan besorolt anyagok által hordozott kockázatokat és előnyöket, mind pedig a kockázatelemzésre vonatkozó közösségi jogalkotási rendelkezéseket.

E javaslat kidolgozásánál a Bizottság a megfelelő egyensúly megteremtése érdekében az ezen anyagok felhasználását illető minden hozzáférhető információt felkutatott. Ebben az értelemben fel kell idézni, hogy ezen anyagok nagy része már korábban a lakosság számára történő forgalomba hozatal korlátozása alá került, mivel előzőleg már 1. vagy 2. kategóriájú c/m/r anyagként besorolták őket és most csak újraosztályozták vagy új megjegyzéseket fűztek hozzájuk. Következésképpen erre a javaslatnak nincsen hatása.

A fennmaradó anyagokat (a 346 tételből 42) tekintve, amelyekre korábban nem vonatkozott a 76/769/EGK I. melléklet 29., 30. és 31. pontja által biztosított, a lakosság számára forgalomba hozott anyagokban és készítményekben történő felhasználásra vonatkozó tilalom, továbbá a hozzáférhető információt és az érdekeltekkel folytatott konzultáció eredményét tekintve úgy tűnik, hogy ezen anyagok többségét inkább alapanyagként, szintetizálásnál organikus segédanyagként vagy különleges professzionális alkalmazásoknál, nem pedig a lakosság számára forgalmazott anyagokban és készítményekben használják fel, továbbá hogy ebben a javaslatban nincs szükség különleges eltérések biztosítására.

Következésképpen a huszonkilencedik módosítás az emberi egészség és a környezet védelmét tekintve előnyökkel jár. Mindez alacsony költséggel valósul meg.

6. A HUSZONKILENCEDIK MÓDOSÍTÁSRA TETT TERVEZET ELŐKÉSZÍTÉSE SORÁN ZAJLOTT KONZULTÁCIÓK

Számos szervezettel folyt konzultáció, többek között az Európai Vegyipari Tanáccsal (CEFIC), az európai olajtársaságok biztonsági, egészségügyi és környezetvédelmi szövetségével (CONCAWE), a fémfeldolgozók európai szövetségével (Eurometaux), az európai gumiipari szövetséggel (BLIC) és az Európai Fogyasztók Szervezetével (BEUC). A tagállamok szakértőivel a konzultáció 2004. július 15-én zajlott.

7. A SZERZŐDÉSNEK VALÓ MEGFELELÉS

E javaslat célja az, hogy megvédje a belső piacot, és egyidejűleg magas szintű védelmet biztosítson a fogyasztók egészsége és a környezet védelme terén, ennélfogva tehát összhangban áll a Szerződés 95. cikkének (3) bekezdésével.

8. AZ EURÓPAI PARLAMENT ÉS A GAZDASÁGI ÉS SZOCIÁLIS BIZOTTSÁG

A Szerződés 95. cikkének megfelelően az Európai Parlamenttel folytatott együttdöntési eljárást kell alkalmazni. Konzultálni kell a Gazdasági és Szociális Bizottsággal.

2004/0225 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

az egyes veszélyes anyagok és készítmények (karcinogén, mutagén és teratogén – c/m/r besorolású anyagok) forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv huszonkilencedik alkalommal történő módosításáról

(EGT vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 95. cikkére,

tekintettel a Bizottság javaslatára[6],

tekintettel a Gazdasági és Szociális Bizottság véleményére[7],

A Szerződés 251. cikkében megállapított eljárásnak megfelelően[8],

mivel:

Az ebben az irányelvben szereplő intézkedések a közegészségügyre vonatkozó közösségi cselekvési program (2003–2008) elfogadásáról szóló 2002. szeptember 23-i 1786/2002/EK európai parlamenti és tanácsi határozatban[9] elfogadott cselekvési terv keretébe tartoznak. E határozat szerint az elkerülhető megbetegedések, az idő előtti elhalálozás és a tevékenységet korlátozó rokkantság számának csökkentése érdekében a Közösség elkötelezte magát az egészség elősegítése és javítása, a betegségek megelőzése, valamint az egészségre ható potenciális veszélyek elhárítása terén.

A veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 1967. június 27-i 67/548/EGK tanácsi irányelv[10] I. mellékletében szereplő, az 1. vagy 2. karcinogén-kategóriába besorolt anyagok rákot okozhatnak. A 67/548/EGK tanácsi irányelv I. mellékletében szereplő, az 1. vagy 2. mutagén-kategóriába besorolt anyagok örökölhető genetikai károsodást okozhatnak. A 67/548/EGK tanácsi irányelv I. mellékletében szereplő, az 1. vagy 2. teratogén-kategóriába besorolt anyagok születési rendellenességeket okozhatnak illetve károsíthatják a szaporodóképességet.

Az egészségvédelem és a fogyasztói biztonság javítása érdekében szabályozni kell az 1. vagy 2. karcinogén, mutagén vagy teratogén kategóriába újonnan besorolt anyagok felhasználását, és az ilyen anyagok, valamint az azokat tartalmazó készítmények nagyközönség felé történő értékesítésére korlátozásokat kell alkalmazni.

Az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 1976. július 27-i 76/769/EGK tanácsi irányelv[11] korlátozásokat állapít meg egyes veszélyes anyagok és készítmények forgalomba hozatalát illetően, többek közt az egészség védelmének és a fogyasztói biztonságnak a javítása céljából.

A 76/769/EGK irányelvet 14. alkalommal módosító 1994. december 20-i 94/60/EK európai parlamenti és tanácsi irányelv[12] egy listát iktatott be az 1. és 2. kategóriájú karcinogén, mutagén és teratogén besorolású anyagokról a 76/769/EGK irányelv I. mellékletének függelékeként. Ezen anyagoknak és az ezeket tartalmazó készítményeknek a nagyközönség felé történő értékesítésére korlátozásokat kell alkalmazni.

A 94/60/EK irányelv azt is előírja, hogy a Bizottság a 67/548/EGK tanácsi irányelv I. mellékletének a műszaki fejlődéshez történő hozzáigazításának az Európai Unió Hivatalos Lapjában való kihirdetése után legfeljebb hat hónappal egy irányelvjavaslatot terjeszt az Európai Parlament és a Tanács elé az 1. vagy 2. karcinogén-, mutagén- és teratogén-kategóriába újonnan besorolt anyagok szabályozására a 76/769/EGK irányelv I. mellékletefüggelékének naprakésszé tétele céljából. Ez a bizottsági javaslat számításba veszi az újonnan besorolt anyagok kockázatait és előnyeit, valamint a Közösségnek a veszélyelemzésre vonatkozó jogszabályi rendelkezéseit is.

A 67/548/EGK tanácsi irányelvnek, és különösen I. mellékletének, a műszaki fejlődéshez huszonkilencedik alkalommal történő hozzáigazításáról szóló 2004. április 29-i 2004/73/EK bizottsági irányelv[13] 146 – az 1. karcinogén-kategóriába újonnan besorolt anyagot tartalmazó – tételt, 21 – a 2. karcinogén-kategóriába újonnan besorolt anyagot tartalmazó – tételt, 152 – a 2. mutagén-kategóriába újonnan besorolt anyagot tartalmazó – tételt és 24 – a 2. teratogén-kategóriába újonnan besorolt anyagot tartalmazó – tételt tartalmaz.

A 2004/73/EK bizottsági irányelv emellett módosítja az azonosítással, besorolással és címkézéssel kapcsolatos megjegyzéseket is négy – az 1. karcinogén-kategóriába besorolt – anyagnál, 36 – a 2. karcinogén-kategóriába besorolt anyagot tartalmazó – tételnél, hat – a 2. mutagén-kategóriába besorolt anyagot tartalmazó – tételnél, két – a 1. teratogén-kategóriába besorolt anyagot tartalmazó – tételnél és három – a 2. teratogén-kategóriába besorolt anyagot tartalmazó – tételnél. A 76/769/EGK irányelv I. mellékletének függelékében szereplő listákat ennek megfelelően módosítani kell.

A 2004/73/EK irányelv által az 1. vagy 2. karcinogén-, mutagén- vagy teratogén-kategóriába újonnan besorolt anyagok kockázatait és előnyeit felmérték, különös figyelemmel azon anyagokra, amelyeknek a nagyközönség számára forgalomba hozott anyagokban és készítményekben történő felhasználására vonatkozóan (a korábbi besorolás alapján) még nem voltak érvényben korlátozások. E felmérés eredménye az volt, hogy ezeket az újonnan besorolt anyagokat be lehet iktatni a 76/769/EGK irányelv I. mellékletének függelékébe.

Ez az irányelv a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló 1989. június 12-i 89/391/EGK tanácsi irányelvben[14], továbbá az ezen alapuló egyedi irányelvekben, különösen a munkájuk során rákkeltő anyagokkal kapcsolatos kockázatoknak kitett munkavállalók védelméről szóló 1990. június 28-i 90/394/EGK tanácsi irányelvben[15] szereplő, a munkavállalók védelmére minimum-követelményeket megállapító közösségi jogszabályok sérelme nélkül alkalmazandó.

ELFOGADTA EZT AZ IRÁNYELVET:

1. cikk

A 76/769/EGK irányelv I. mellékletének függeléke ennek az irányelvnek a melléklete szerint módosul.

2. cikk

1. A tagállamok legkésőbb [[16]]-ig elfogadják és kihirdetik azokat a törvényeket, rendeleteket és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az azok és ezen irányelv közötti megfelelést bemutató táblázatot haladéktalanul közlik a Bizottsággal.

Ezeket a rendelkezéseket [[17]]-tól/-től alkalmazzák.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozások módját a tagállamok határozzák meg.

2. A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

3. cikk

Ez az irányelv az Európai Közösségek Hivatalos Lapjában való kihirdetését követő […] napon lép hatályba.

4. cikk

Ennek az irányelvnek a tagállamok a címzettjei.

Készült Brüsszelben, ……-án/-én.

az Európai Parlament részéről a Tanács részéről

az elnök az elnök

[…][…] MELLÉKLET

1. Az Előszó „Megjegyzések” című része a következőképpen módosul:

(a) Az említett rész az alábbi megjegyzésekkel egészül ki:

„A. megjegyzés:

Az anyag nevét a 67/548/EGK irányelv I. mellékletében megadott megnevezések egyikének formájában kell szerepeltetni a címkén (lásd a 23. cikk (2) bekezdésének a) pontját).

A 67/548/EGK irányelv I. mellékletében helyenként a „…vegyületek” vagy „…sók” általános megnevezés szerepel. Ilyen esetben az ilyen anyagot gyártó vagy forgalmazó személynek fel kell tüntetnie a címkén a pontos nevet, kellő figyelmet fordítva az Előszó „Nómenklatúra” című fejezetében foglaltakra.

A 67/548/EGK irányelv azt is előírja, hogy az egyes anyagokra használt veszélyszimbólumok és jelek, R-mondatok és S-mondatok megfeleljenek az I. mellékletben közölteknek (lásd a 23. cikk (2) bekezdésének c), d) és e) pontját).

Azon anyagok esetében, amelyek a 67/548/EGK irányelv I. mellékletben szereplő anyagcsoportok egyikéhez tartoznak, az egyes anyagokra használt veszélyszimbólumoknak és jeleknek, R-mondatoknak és S-mondatoknak meg kell felelniük az I. melléklet megfelelő tételeiben feltüntetetteknek.

Azon anyagok esetében, amelyek a 67/548/EGK irányelv I. mellékletben szereplő anyagcsoportok közül egynél többhöz is tartoznak, az egyes anyagokra használt veszélyszimbólumoknak és jeleknek, R-mondatoknak és S-mondatoknak meg kell felelniük az I. melléklet mindkét megfelelő tételében feltüntetetteknek. Azokban az esetekben, ahol ugyanazon veszély tekintetében a két tételben két különböző besorolás van megadva, a szigorúbb veszélybesorolást tükröző besorolást kell az anyaghoz rendelni.”

„D. megjegyzés:

A spontán polimerizálódásra vagy bomlásra hajlamos anyagokat általában stabilizált állapotban hozzák forgalomba. Ezek a 67/548/EGK irányelv I. mellékletének listáján ebben a formában szerepelnek.

Egyes esetekben azonban az ilyen anyagokat nem stabilizált formában hozzák forgalomba. Ebben az esetben az anyag gyártójának vagy bármely olyan személynek, aki az anyagot forgalomba hozza, a címkén az anyag neve mellett fel kell tüntetnie a »nem stabilizált« szavakat.”

„E. megjegyzés:

Az emberi egészséget veszélyeztető hatásokkal járó anyagok (lásd a 67/548/EGK irányelv VI. melléklet 4. fejezetét), amelyek 1. vagy 2. karcinogén-, mutagén- és/vagy teratogén- kategóriájúként vannak besorolva, az E. megjegyzés hatálya alá tartoznak, ha egyben nagyon mérgező (T+), mérgező (T) vagy ártalmas (Xn) minősítésűek. Az ilyen anyagok esetében az R20, R21, R22, R23, R24, R25, R26, R27, R28, R39, R68 (ártalmas) mondatokat, az R48 és R65 mondatot, valamint az ilyen R-mondatok valamennyi kombinációját a »Továbbá« szóval kell kezdeni.”

„H. megjegyzés:

Ezen anyag osztályozása és címkézése az R-mondat(ok) által jelzett veszélyes tulajdonság(ok)ra vonatkozik, a feltüntetett veszélykategóriákkal kombinálva. A 67/548/EGK irányelv 6. cikkében előírt, az ilyen anyag gyártóival, eladóival és importőreivel szembeni követelmények az osztályozás és címkézés minden más szempontjára is vonatkoznak. A végleges címkének meg kell felelnie a 67/548/EGK irányelv VI. mellékletének 7. szakaszában foglalt követelményeknek.

Ez a megjegyzés a 67/548/EGK I. mellékletében feltüntetett bizonyos szén- és olajszármazékokra és egyes anyagcsoport tételekre vonatkozik.”

„S. megjegyzés:

Ezt az anyagot nem szükséges a 67/548/EGK irányelv 23. cikkének megfelelő címkével ellátni (lásd a VI. melléklet 8. részét).”

(b) A K. megjegyzés szövegének helyébe a következő lép:

„K. megjegyzés:

A karcinogénként vagy mutagénként történő besorolást nem kell alkalmazni, ha kimutatható, hogy az anyag 0,1 tömegszázaléknál kevesebb 1,3-butadiént (Einecs-szám: 203-450-8) tartalmaz. Ha az anyag nincs karcinogénként vagy mutagénként besorolva, akkor legalább a (2–)9–16 S-mondatokat szerepeltetni kell. E megjegyzés a 67/548/EGK irányelv I. mellékletében szereplő bizonyos összetett kőolajszármazékokra vonatkozik.” 2. A „29. pont – Karcinogén anyagok: 1. kategória” cím alatti lista a következőképpen módosul:

(a) A lista kiegészül az alábbi tételekkel:

+++++ TABLE +++++

(b) A 024-001-00-0, 601-020-00-8, 612-022-00-3 és 612-042-00-2 index-számú tételek helyébe a következők lépnek:

+++++ TABLE +++++

3. A „29. pont – Karcinogén anyagok: 2. kategória” cím alatti lista a következőképpen módosul:

(a) A lista kiegészül az alábbi tételekkel:

+++++ TABLE +++++

(b) A 007-008-00-3, 007-013-00-0, 016-023-00-4, 024-002-00-6, 024-003-00-1, 024-004-00-7, 024-004-01-4, 027-004-00-5, 027-005-00-0, 048-002-00-0, 048-006-00-2, 048-008-00-3, 048-009-00-9, 602-010-00-6, 602-073-00-X, 603-063-00-8, 605-020-00-9, 608-003-00-4, 609-007-00-9, 609-049-00-8, 611-001-00-6, 611-063-00-4, 612-035-00-4, 612-051-00-1, 612-077-00-3, 613-033-00-6, 648-043-00-X, 648-080-00-1, 648-100-00-9, 648-102-00-X, 648-138-00-6, 649-001-00-3, 649-002-00-9, 649-003-00-4, 649-004-00-X, 649-005-00-5 és 649-006-00-0 index-számú tételek helyébe a következők lépnek:

+++++ TABLE +++++

(c) A 611-063-00-4 index-számú tételnél a „CAS-szám” rovat kiegészül a „164058-22-4” számmal.

d) A 649-062-00-6, 649-063-00-1, 649-064-00-7, 649-065-00-2, 649-066-00-8, 649-067-00-3, 649-068-00-9, 649-069-00-4, 649-070-00-X, 649-071-00-5, 649-072-00-0, 649-073-00-6, 649-074-00-1, 649-075-00-7, 649-076-00-2, 649-077-00-8, 649-078-00-3, 649-079-00-9, 649-080-00-4, 649-081-00-X, 649-082-00-5, 649-083-00-0, 649-084-00-6, 649-085-00-1, 649-086-00-7, 649-087-00-2, 649-089-00-3, 649-090-00-9, 649-091-00-4, 649-092-00-X, 649-093-00-5, 649-094-00-0, 649-095-00-6, 649-096-00-1, 649-097-00-7, 649-098-00-2, 649-099-00-8, 649-100-00-1, 649-101-00-7, 649-102-00-2, 649-103-00-8, 649-104-00-3, 649-105-00-9, 649-106-00-4, 649-107-00-X, 649-108-00-5, 649-109-00-0, 649-110-00-6, 649-111-00-1, 649-112-00-7, 649-113-00-2, 649-114-00-8, 649-115-00-3, 649-116-00-9, 649-117-00-4, 649-120-00-0, 649-121-00-6, 649-122-00-1, 649-123-00-7, 649-124-00-2, 649-125-00-8, 649-126-00-3, 649-127-00-9, 649-128-00-4, 649-129-00-X, 649-130-00-5, 649-131-00-0, 649-132-00-6, 649-133-00-1, 649-134-00-7, 649-135-00-2, 649-136-00-8, 649-137-00-3, 649-138-00-9, 649-139-00-4, 649-140-00-X, 649-141-00-5, 649-142-00-0, 649-143-00-6, 649-144-00-1, 649-145-00-7, 649-146-00-2, 649-147-00-8, 649-148-00-3, 649-149-00-9, 649-150-00-4, 649-151-0-X, 649-152-00-5, 649-153-00-0, 649-154-00-6, 649-155-00-1, 649-156-00-7, 649-157-00-2, 649-158-00-8, 649-159-00-3, 649-160-00-9, 649-161-00-4, 649-162-00-X, 649-163-00-5, 649-164-00-0, 649-165-00-6, 649-166-00-1, 649-167-00-7, 649-168-00-2, 649-169-00-8, 649-170-00-3, 649-171-00-9, 649-172-00-4, 649-173-00-X, 649-174-00-5, 649-177-00-1, 649-178-00-7, 649-179-00-2, 649-180-00-8, 649-181-00-3, 649-182-00-9, 649-183-00-4, 649-184-00-X, 649-185-00-5, 649-186-00-0, 649-187-00-6, 649-188-00-1, 649-189-00-7, 649-190-00-2, 649-191-00-8, 649-193-00-9, 649-194-00-4, 649-195-00-X, 649-196-00-5, 649-197-00-0, 649-198-00-6, 649-199-00-1, 649-199 -00-5, 649-200-00-5, 649-201-00-0, 649-202-00-6, 649-203-00-1, 649-204-00-7, 649-205-00-2, 649-206-00-8, 649-207-00-3, 649-208-00-9, 649-209-00-4 és 649-210-00-X index-számú tételek törlésre kerülnek. 4. A „30. pont – Mutagén anyagok: 2. kategória” cím alatti lista a következőképpen módosul:

(a) A lista kiegészül az alábbi tételekkel:

+++++ TABLE +++++

(b) A 024-002-00-6, 024-003-00-1, 024-004-00-7, 024-004-01-4, 048-006-00-2 és 048-008-00-3 index-számú tételek helyébe a következők lépnek:

+++++ TABLE +++++

5. A „31. pont – Reprodukciót károsító anyagok: 1. kategória” cím alatti listában a 082-001-00-6 és 082-002-00-1 index-számú tételek helyébe a következők lépnek:

+++++ TABLE +++++

6. A „31. pont – Reprodukciót károsító anyagok: 2. kategória” cím alatti lista a következőképpen módosul:

(a) A lista kiegészül az alábbi tételekkel:

+++++ TABLE +++++

(b) A 048-006-00-2, 048-008-00-3 és 603-063-00-8 index-számú tételek helyébe a következők lépnek:

+++++ TABLE +++++

[1] HL L 365., 1994.12.31., 1. o.

[2] HL L 196., 1967.8.16., 1. o. A legutóbb a 2004/73/EK bizottsági irányelvvel módosított irányelv (HL L 152., 2004.4.30., 1. o.).

[3] HL L 152., 2004.4.30., 1. o.

[4] A rák elleni küzdelemre irányuló cselekvési tervnek a közegészségügyi fellépés (1996–2000) keretében történő elfogadásáról szóló, 1996. március 29-i 646/96/EK európai parlamenti és tanácsi határozat (HL L 95., 1996.4.16., 9. o.), melyet a cselekvési tervet 2002 végéig meghosszabító 521/2001/EK határozat (HL L 79., 2001.3.17., 1. o.) módosított.

[5] A közegészségügyre vonatkozó közösségi cselekvési program (2003–2008) elfogadásáról szóló, 2002. szeptember 23-i 1786/2002/EK európai parlamenti és tanácsi határozat (HL L 271., 2002.10.9., 1. o.).

[6] HL C […]., […], […]. o.

[7] HL C […]., […], […]. o.

[8] HL C […]., […], […]. o.

[9] HL L 271., 2002.10.9., 1. o. A 786/2004/EK határozattal (HL L 138., 2004.4.30., 7. o.) módosított határozat.

[10] HL L 196., 1967.8.16., 1. o. A legutóbb a 2004/73/EKbizottsági irányelvvel (HL L 152., 2004.4.30., 1. o) módosított irányelv.

[11] HL L 262., 1976.9.27., 201. o.

[12] HL L 365., 1994.12.31., 1. o.

[13] HL L 152., 2004.4.30., 1. o.

[14] HL L 183., 1989.6.29., 1. o.

[15] HL L 196., 1990.7.26., 1. o. A legutóbb az 1999/38/EK tanácsi irányelvvel (HL L 138., 1999.6.1., 66. o.) módosított irányelv.

[16] [ennek az irányelvnek a hatályba lépése után 12 hónappal]

[17] [ennek az irányelvnek a hatályba lépése után 18 hónappal]